
DR 31.10.2016                                                                                                                                                   1               

 

MALAYSIA 

DEWAN RAKYAT  

PARLIMEN KETIGA BELAS 

PENGGAL KEEMPAT  

MESYUARAT KETIGA  

Isnin, 31 Oktober 2016 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato’ Sri Haji Ismail bin Haji Mohamed Said) 
mempengerusikan Mesyuarat] 

 
JAWAPAN-JAWAPAN LISAN BAGI PERTANYAAN-PERTANYAAN 

  

1. Datuk Liang Teck Meng [Simpang Renggam] minta Menteri Perusahaan 
Perladangan dan Komoditi menyatakan, jumlah terkini stockpile CPO dan apakah langkah 
kementerian dalam menangani isu penurunan harga kelapa sawit. 

Timbalan Menteri Perusahaan, Perladangan dan Komoditi [Datuk Datu 
Nasrun bin Datu Mansur]: Terima kasih Tuan Yang di-Pertua. Untuk makluman Ahli Yang 
Berhormat dari Simpang Renggam, stok akhir minyak sawit negara pada bulan September 
2016 adalah sebanyak 1.55 juta tan berbanding 1.46 juta tan yang tercatat pada bulan 
Ogos 2016. Purata stok akhir minyak sawit negara bagi tempoh bulan Januari hingga bulan 
September 2016 adalah sebanyak 1.82 juta tan berbanding 2.15 juta tan bagi tempoh yang 
sama pada tahun 2015.  

Kesan daripada kejatuhan stok minyak sawit yang ketara tersebut, banyak harga 
minyak sawit mentah (CPO) telah menunjukkan arah aliran peningkatan di pasaran. Harga 
CPO mencatatkan pada RM2,862 setan pada bulan September 2016 berbanding 
RM2,591.50 setan pada bulan Ogos 2016. Purata harga CPO pada bulan Januari hingga 
bulan September 2016 dicatatkan pada RM2,556 setan berbanding RM2,150.50 setan bagi 
tempoh masa yang sama pada tahun 2015. 

Tuan Yang di-Pertua, pada masa ini harga CPO berada di paras yang stabil iaitu 
RM2,802 setan. Walau bagaimanapun, kerajaan sentiasa mengambil pelbagai langkah bagi 
memastikan sebarang penurunan harga minyak sawit tidak memberi kesan kepada 
pengguna dan industri antaranya termasuk: 

(i) melaksanakan program Biodiesel B7. Adunan 7 peratus CPO 
dan 93 peratus biodiesel petroleum di seluruh negara mulai bulan 
November 2014. Program B7 akan menggunakan 575,000 metrik 
tan minyak sawit setahun. Penghujung tahun 2016, kerajaan 
akan melaksanakan Program B10, adunan 10 peratus CPO sawit 
dan 90 peratus diesel petroleum di sektor pengangkutan bagi 
meningkatkan lagi permintaan terhadap minyak sawit yang 
seterusnya dapat menyumbang kepada peningkatan harga crude 
palm oil (CPO) di pasaran; 

(ii) menyediakan dana sebanyak RM100 juta untuk Skim Insentif 
Tanam Semula 2015. Tujuan skim adalah untuk mengurangkan 
pengeluaran hasil buah sawit supaya menyumbang kepada 
penurunan paras stok minyak sawit dan seterusnya akan 
membantu peningkatan harga minyak sawit di pasaran; 

(iii) meningkatkan aktiviti penyelidikan dan pembangunan (R&amp;D) 
dalam penghasilan produk-produk baru berasaskan sawit seperti 
tocotrienol dan minyak sawit merah untuk dikomersialkan untuk 
pihak industri; dan 



MALAYSIA DEWAN RAKYAT PARLIMEN KETIGA BELAS PENGGAL KEEMPAT MESYUARAT KETIGA Isnin, 31 Oktober 2016 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Sri Haji Ismail bin Haji Mohamed Said) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN 1. Datuk Liang Teck Meng [Simpang Renggam] minta Menteri Perusahaan Perladangan dan Komoditi menyatakan, jumlah terkini stockpile CPO dan apakah langkah kementerian dalam menangani isu penurunan harga kelapa sawit. Timbalan Menteri Perusahaan, Perladangan dan Komoditi [Datuk Datu Nasrun bin Datu Mansur]: Terima kasih Tuan Yang di-Pertua. Untuk makluman Ahli Yang Berhormat dari Simpang Renggam, stok akhir minyak sawit negara pada bulan September 2016 adalah sebanyak 1.55 juta tan berbanding 1.46 juta tan yang tercatat pada bulan Ogos 2016. Purata stok akhir minyak sawit negara bagi tempoh bulan Januari hingga bulan September 2016 adalah sebanyak 1.82 juta tan berbanding 2.15 juta tan bagi tempoh yang sama pada tahun 2015. Kesan daripada kejatuhan stok minyak sawit yang ketara tersebut, banyak harga minyak sawit mentah (CPO) telah menunjukkan arah aliran peningkatan di pasaran. Harga CPO mencatatkan pada RM2,862 setan pada bulan September 2016 berbanding RM2,591.50 setan pada bulan Ogos 2016. Purata harga CPO pada bulan Januari hingga bulan September 2016 dicatatkan pada RM2,556 setan berbanding RM2,150.50 setan bagi tempoh masa yang sama pada tahun 2015. Tuan Yang di-Pertua, pada masa ini harga CPO berada di paras yang stabil iaitu RM2,802 setan. Walau bagaimanapun, kerajaan sentiasa mengambil pelbagai langkah bagi memastikan sebarang penurunan harga minyak sawit tidak memberi kesan kepada pengguna dan industri antaranya termasuk: (i) melaksanakan program Biodiesel B7. Adunan 7 peratus CPO dan 93 peratus biodiesel petroleum di seluruh negara mulai bulan November 2014. Program B7 akan menggunakan 575,000 metrik tan minyak sawit setahun. Penghujung tahun 2016, kerajaan akan melaksanakan Program B10, adunan 10 peratus CPO sawit dan 90 peratus diesel petroleum di sektor pengangkutan bagi meningkatkan lagi permintaan terhadap minyak sawit yang seterusnya dapat menyumbang kepada peningkatan harga crude palm oil (CPO) di pasaran; (ii) menyediakan dana sebanyak RM100 juta untuk Skim Insentif Tanam Semula 2015. Tujuan skim adalah untuk mengurangkan pengeluaran hasil buah sawit supaya menyumbang kepada penurunan paras stok minyak sawit dan seterusnya akan membantu peningkatan harga minyak sawit di pasaran; (iii) meningkatkan aktiviti penyelidikan dan pembangunan (R&D) dalam penghasilan produk-produk baru berasaskan sawit seperti tocotrienol dan minyak sawit merah untuk dikomersialkan untuk pihak industri; dan.